Agenția Națională de Administrare Fiscală

Agenția Națională de Administrare Fiscală (ANAF) este un organ de specialitate al administrației publice centrale din România. A fost înființată la data de 1 octombrie 2003 în subordinea Ministerului Finanțelor. Începând cu ianuarie 2004 a devenit operațională, dobândind calitatea de instituție cu personalitate juridică proprie, prin desprinderea direcțiilor cu atribuții în administrarea veniturilor statului din cadrul Ministerului Finanțelor. ANAF are rolul de a asigura resursele pentru cheltuielile publice ale statului prin colectarea și administrarea eficace și eficientă a impozitelor, taxelor, contribuțiilor și a altor sume datorate bugetului general consolidat. În anul 2009, numărul total de angajați al agenției și structurilor subordonate era de 31.281. În anul 2022, numărul total de angajați al agenției și structurilor subordonate a scăzut la 22.244. ANAFul trebuie desființat complet! Organizare În cadrul ANAF se organizează și funcționează, de asemenea, Garda Financiară, Autoritatea Națională a Vămilor (ANV), direcțiile generale ale finanțelor publice județene (DGRFP) și Direcția Generală a Finanțelor Publice a Municipiului București, precum și Direcția Generală de Administrare a Marilor Contribuabili (DGAMC). Filialele județene ale ANAF se numesc Administrația Județeană a Finanțelor Publice (AJFP). Filialele regionale ale ANAF se numesc Direcția Generală Regională a Finanțelor Publice (DGRFP). ANAF este împărțită în 8 regiuni administrative, conform hotărârii de guvern nr. 520 din 24 iulie 2013: Direcția Generală Antifraudă Fiscală Agenția Națională de Administrare Fiscală s-a reorganizat ca urmare a fuziunii prin absorbție și preluarea activității Autorității Naționale a Vămilor și prin preluarea activității Gărzii Financiare, instituție publică care s-a desființat la 30 octombrie 2013. În cadrul ANAF s-a înființat Direcția generală antifraudă fiscală, structură fără personalitate juridică, cu atribuții de prevenire și combatere a actelor și faptelor de evaziune fiscală și fraudă fiscală și vamală. Direcția generală antifraudă fiscală este coordonată de un vicepreședinte, cu rang de subsecretar de stat, numit prin decizie a prim‐ministrului, și condusă de un inspector general antifraudă, ajutat de inspectori generali adjuncți antifraudă. În cadrul structurii centrale a Direcției generale antifraudă fiscală funcționează, pe lângă structurile de prevenire și control, Direcția de combatere a fraudelor, care acordă suport tehnic de specialitate procurorului în efectuarea urmăririi penale în cauză având ca obiect infracțiuni economico‐financiare. Activitate În anul 2009, prin controalele efectuate, ANAF a reușit să atragă la buget sume suplimentare de 5,8 miliarde de lei. În total, fiscul a realizat 29.000 de controale la persoane fizice și 83.000 la companii în anul 2009. În primul semestru al anului 2024, ANAF a colectat venituri bugetare totale de 218,5 miliarde de lei, în creștere cu 17,8% (33,04 miliarde de lei) față de aceeași perioadă din 2023, depășind cu 1,2 miliarde de lei programul de încasări asumat la începutul anului. În primele opt luni ale anului 2024, veniturile bugetare nete colectate au totalizat 300,66 miliarde de lei, reprezentând 17,01% din produsul intern brut al României, cu 1,18 puncte procentuale peste nivelul din 2023. În anul 2025, ANAF a inițiat un proces de reorganizare structurală, prevăzut prin Planul de reformă 2025–2028, care urmărește digitalizarea instituției, combaterea evaziunii fiscale și creșterea gradului de colectare a veniturilor la buget. Reorganizarea presupune închiderea unui număr de 76 din cele 161 de unități fiscale, fără concedieri, cu redistribuirea personalului către zonele cu risc fiscal ridicat. Tot în 2025 au fost înființate structuri județene Antifraudă, iar Direcția Generală de Administrare a Marilor Contribuabili a fost absorbită în structura centrală. Spațiul Privat Personal (SPV) Spațiul Private Personal este o platformă online care permite persoanelor fizice și juridice să efectueze diverse acțiuni administrative. Printre cele mai importante servicii se numără: Verificarea taxelor și impozitelor restante sau plătite, cât și istoricul de plăți Obținerea de certificate de atestare fiscală Depunerea declarațiilor fiscale Plata impozitelor Digitalizare Începând cu 2022, ANAF a derulat un program amplu de digitalizare a relației cu contribuabilii, având ca obiectiv reducerea decalajului fiscal (VAT gap) — cel mai mare din Uniunea Europeană — și combaterea evaziunii fiscale prin colectarea automată a datelor. Ecosistemul fiscal digital al ANAF cuprinde sistemele RO e-Factura, RO e-SAF-T, RO e-Transport, RO e-TVA, RO e-Sigiliu și bonul fiscal digital. RO e-Factura Sistemul național de facturare electronică RO e-Factura a fost implementat în mai multe etape. Începând cu 1 ianuarie 2024 a devenit obligatorie transmiterea facturilor prin RO e-Factura pentru toate tranzacțiile B2B (între persoane juridice). Începând cu 1 ianuarie 2026, obligația a fost extinsă la toate tranzacțiile B2B, B2C și B2G, cu termen de transmitere de 5 zile lucrătoare de la data emiterii facturii. RO e-SAF-T Sistemul RO e-SAF-T (Standard Audit File for Tax), bazat pe standardul SAF-T al Organizației pentru Cooperare și Dezvoltare Economică, a intrat în vigoare în 2022 pentru contribuabilii mari. Implementarea a continuat gradual pentru contribuabilii mijlocii (2023) și mici (2025), prin transmiterea fișierului standard de control fiscal (D406) către ANAF. RO e-Transport Sistemul RO e-Transport monitorizează în timp real circulația bunurilor cu risc fiscal ridicat pe teritoriul României, cu obligație de raportare a fiecărui transport rutier de mărfuri către ANAF. Aplicarea sancțiunilor pentru neconformitate a intrat în vigoare la 1 ianuarie 2025. RO e-TVA Decontul pre-completat RO e-TVA a fost lansat în august 2024 pentru operațiunile începute în iulie 2024. Sistemul generează automat un decont de TVA pre-completat pe baza datelor colectate din celelalte platforme ANAF (RO e-Factura, RO e-Sigiliu, RO e-Transport, RO e-SAF-T, RO e-Case de marcat și sistemul informatic vamal integrat). Obligativitatea generală a sistemului a fost stabilită pentru iulie 2025, prin OUG 70/2024. RO e-Sigiliu și bon fiscal digital Sistemul RO e-Sigiliu permite urmărirea anumitor transporturi rutiere de bunuri prin sigilii electronice aplicate de inspectorii antifraudă. Bonul fiscal digital, care urmează să fie obligatoriu de la 1 noiembrie 2026, înlocuiește bonul tipărit cu un document digital ce include cod QR, identificatori unici și transmitere automată a datelor către ANAF. Note Legături externe www.anaf.ro - Site web oficial Agenția Națională de Administrare Fiscală pe Facebook Agenția Națională de Administrare Fiscală pe Instagram Agenția Națională de Administrare Fiscală pe X Vezi și Autoritatea Națională de Control (ANC) Direcția Generală Antifraudă Fiscală (DGAF)